BBLAM ออกกอง B-Fixterm 1/18 ชูผลตอบแทน 1.45%
BBLAM ออกกองทุนตราสารหนี้ B-Fixterm 1/18 อายุ 6 เดือน ชูผลตอบแทน 1.45% ต่อปี ,ขาย 17-22 ต.ค.
24 ต.ค. 2561

บริษัทหลักทรัพย์จัดการกองทุนรวมบัวหลวง จำกัด หรือ  บลจ.บัวหลวง (BBLAM) ระบุว่า บลจ.บัวหลวง ออกกองทุนตราสารหนี้ชนิดระบุวันครบกำหนด 1/18 (B-Fixterm 1/18) อายุประมาณ 6 เดือน
โดยเน้นลงทุนในเงินฝาก ตราสารหนี้ภาครัฐ และภาคเอกชน ทั้งในประเทศและต่างประเทศ ในระดับ Investment grade ประมาณการผลตอบแทน 1.45% ต่อปี มีขนาดโครงการ 7,000 ล้านบาท โดยจะเสนอขายหน่วยลงทุนให้ประชาชนทั่วไปครั้งแรก (IPO) ระหว่างวันที่ 17-22 ตุลาคม 2561
สำหรับกองทุน B-Fixterm 1/18 เหมาะสมกับเงินลงทุนส่วนที่ต้องการความมั่นคง และความเสี่ยงต่ำ เพื่อโอกาสในการรับผลตอบแทนที่สูงกว่าการฝากเงิน โดยไม่ต้องไปลงทุนในหุ้น ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน